Lembitu (õmblusvabrik)
Lembitu nime kandis aastatel 1961–2000 Tallinnas tegutsenud tekstiiliettevõte, kus toodeti õmblus- ja silmkoetooteid. Kui ettevõte 1961. aastal tegevust alustas, oli ettevõtte nimi Individuaalõmblusvabrik Lembitu. Aastatel 1983–1991 kandis ettevõte nime Tootmiskoondis Lembitu, 1991–1994 tegutses riikliku aktsiaseltsina ja 1994–1997 aktsiaseltsina. Ettevõte tegutses peamiselt moeateljeena, kuid hakkas 1980. aastatel õmblus- ja silmkoetooteid valmistama ka väikeseeriatena.